Kyselina tiokyanatá

Kyselina tiokyanatá (zastaralo kyselina rodanovodíková) je chemická zlúčenina so vzorcom HSCN. Je to sírny analóg kyseliny kyanatej (HOCN).

Štruktúra 
Pri kyseline tiokyanatej sa predpokladá, že má v molekule trojitú väzbu medzi uhlíkom a dusíkom. Kyselina bola pozorovaná spektroskopicky, nebola však izolovaná ako čistá látka.

Vyskytuje sa v zmesi so svojím tautomérom, kyselinou izotiokyanatou (HNCS). Kyselina izotiokyanatá je zvyčajne dominantným tautomérom a vo výparoch tvorí asi 95 % zmesi. 

Kyselina izotiokyanatá (tautomér) je Lewisova kyselina a pre mnohé jej asociáty v pomere 1:1 s Lewisovými zásadami boli zmerané termodynamické veličiny.

Kyslosť 
Kyselina tiokyanatá je reltívne silná kyselina, má pKa 1,1 pri 20 °C (extrapolované na nulovú iónovú silu). Jej konjugovanou zásadou je tiokyanatan, jej soli a estery sa teda nazývajú tiokyanatany (tiež zastaralo rodanidy). Soli sa skladajú z tiokyanatanového aniónu (SCN-) a príslušného kovového katiónu (napr. tiokyanatan draselný, KSCN). Estery kyseliny tiokyanatej majú všeobecnú štruktúru R-SCN.

Referencie

Iný projekt

Zdroj 

 
Kyseliny síry
Kyseliny uhlíka
Kyseliny dusíka
Bezkyslíkaté kyseliny